stanford-oval/wikipedia huggingface dataset:
התעמלות אקרובטית
חוקי תחרויות > סוגי צוותים

זוג נשים (women's pair, WP)
זוג גברים (men's pair, MP)
זוג מעורב (mixed pair, MXP)
שלשת נשים (women's group, WG)
רביעיית גברים (men's group, MG)
חוקי תחרויות > קטגוריות הגיל

כל צוות מתחרה בקטגוריית הגיל המתאימה לו. בתחרויות בינ"ל מתחרות ארבע קבוצות גיל:
קבוצת גיל 11 עד 16 (age group 1)
קבוצת גיל 12 עד 18 (age group 2)
קבוצת גיל 13 עד 19 – נוער (Junior)
קבוצת גיל 15 ומעלה – בוגרים (Senior), הדרגה הגבוהה והבכירה ביותר.
חוקי תחרויות > סוגי התרגילים ברמה הבינלאומית

תרגיל שיווי משקל (Balance) - תרגילים בהם נדרשים המתעמלים ליצור מבנים ("פירמידות") סטטיים של שיווי משקל, ולהחזיק את המבנה יציב במשך כמה שניות. בתרגילים אלו המתעמלים מפגינים שיווי משקל, כוח וגמישות.
תרגיל דינמי (Dynamic) - תרגילים קצביים הכוללים זינוק מבני הזוג, סלטות, מעוף ונחיתה. בתרגילים אלו מפגינים המתעמלים כוח, זריזות וחינניות.
תרגיל משולב (Combined) - כשמו כן הוא, משלב אלמנטים דינמיים עם אלמנטים סטטיים של שיווי משקל. בתרגיל זה המתעמלים משלבים בין תנועות מהירות הכוללות מעוף, סיבובים והיפוכים באוויר, לתרגילי שיווי משקל וגמישות הדורשים ריכוז.
בכל תרגיל נדרשים המתעמלים לבצע 8 אלמנטים צוותיים של דרגות קושי, ביניהם: איזון על שתי הידיים או על יד אחת, איזון על רגל אחת או שתיים, סלטות וברגים.
נוסף על האלמנטים הצוותיים בכל התרגילים מבוצעים גם אלמנטים אישיים ברחבי המשטח תוך שמירה על סנכרון עם המוזיקה ובין המתעמלים. לכל אלמנט דרגת קושי בהתאם לקוד (Code of Points) שקבעה התאחדות ההתעמלות הבינלאומית (FIG).
המתעמלים נשפטים על דרגת הקושי של כל אלמנט, איכות הביצוע, יציבות, דיוק בהחזקת הגוף, שליטה בנחיתות, אומנותיות, מקוריות, גובה המעופים, סגנון, הקרנת אישיות.
חוקי תחרויות > ניקוד

הציון הסופי לכל תרגיל הוא סכום של שלושה רכיבי שיפוט:
רכיב ביצוע (execution) – מודד את הדיוק והניקיון של התרגיל. ציון מרבי 20, יורד בהתאם לטעויות.
רכיב אומנותי (artistry) – מודד את הכוריאוגרפיה, הגיוון, ההתאמה למוזיקה. ציון מרבי 10. 5 קריטריונים, מקסימום 2 נקודות בכל אחד מהם. הציון נצבר על פי מה שמתבצע על המשטח.
רכיב קושי (difficulty) – סוכם את דרגות הקושי של כל האלמנטים שבוצעו במהלך התרגיל. אין ציון מרבי.
לפני כל תרגיל מוסרים המאמנים למנהלי התחרות את רשימות האלמנטים שהמתעמלים יבצעו. אי ביצוע אלמנט גורר הורדת ציון משמעותית. כמו כן מופחתות נקודות ביצוע בגין נפילות, קושי בשמירה על שיווי משקל (רעידות, היסוסים), אלמנטים שלא הושלמו ועוד.
חוקי תחרויות > ענישה

השופטים יפחיתו מהציון "נקודות עונש" (penalty) מסיבות נוספות כגון:
בצבוץ הלבשה תחתונה מבגד הגוף
הבדל גבהים בין בני הזוג - על פי מדידה שמתקיימת לפני התחרות
יציאה מגבולות המשטח
נפילת אביזר מהשיער, דוגמת גומייה או סיכה
אי עמידה באלמנטים
סוגי תחרויות

אליפות העולם - התחרות החשובה ביותר באקרובטיקה. מנוהלת על ידי התאחדות ההתעמלות הבינלאומית (FIG). בתחרות משתתפים מתעמלים ומתעמלות מרחבי העולם. במוקדמות התחרות יכולות להשתתף לכל היותר שתי נבחרות מכל מדינה בכל קטגוריה. במידה ושתי נבחרות מאותה המדינה מופיעות בטופ הדרוש כדי להעפיל לגמר, רק אחת מהן תעפיל לגמר. כדי להעפיל לגמר יש לבצע את כל שלושת התרגילים ולסיים בציון משוקלל בראש הרשימה, בהתאם לכמות הנבחרות המשתתפות בגמר. בתחרות הגמר מתבצע התרגיל המשולב בלבד, והניקוד עליו מכריע את תוצאות הגמר. בנוסף, ניתן באליפות העולם לזכות גם במדליה של תחרות קבוצתית. נבחרת המדינה שתוכתר כאלופת העולם תזכה במדליה זו על פי מיקומם של 3 צוותים שהמדינה הגדירה מראש, אשר מתחרים בקטגוריות שונות, ובהתייחס למספר המדינות שמשתתפות באותה אליפות עולם.
אליפות אירופה - תחרות שמנוהלת על ידי התאחדות ההתעמלות האירופאית (UEG), משתתפים בה מתעמלים ומתעמלות מרחבי אירופה. במוקדמות התחרות יכולות להשתתף לכל היותר שתי נבחרות מכל מדינה בכל קטגוריה. במידה ושתי הנבחרות מאותה מדינה מופיעות בטופ הדרוש כדי להעפיל לגמר, רק אחת מהן תעפיל לגמר. בכל קטגוריית גיל וסוג צוות אפשר לזכות במדליה עבור כל אחת מהתחרויות: תרגיל שיווי-משקל, תרגיל דינאמי, וקרב-רב (ציון משוקלל עבור שלושת התרגילים: משולב, דינאמי, ושיווי-משקל). כלומר, לכל היותר שלוש מדליות לצוות.
אליפות ישראל - תחרות לאומית המנוהלת בידי איגוד ההתעמלות בישראל (Israel Gymnastic Federation), ומתקיימת מדי שנה, בהשתתפות האגודות השונות בארץ. תחרות זו מהווה קריטריון להשתתפות באליפות אירופה.
גביע עולם - תחרות חשובה ביותר. המשתתפים בה חייבים להיות בדרגת בוגרים (סניור).
תחרויות פתוחות - בתחרויות מסוג זה יכול להשתתף כל מתחרה. האגודות המתחרות מייצגות את עצמן ולא את המדינה ממנה הגיעו.
תחרויות בינלאומיות נוספות נערכות במסגרת משחקי העולם (מאז 1993), ובאופן חלקי במשחקי אירופה (שלישיית נשים, וזוג מעורב).
ראו גם

התעמלות אקרובטית בישראל
התעמלות מכשירים
טרמפולינה
גלגלון
עמידת ידיים
אקרו-יוגה
הערות שוליים

↑  History, www.ueg.org (באנגלית)
| --- | --- |
בקרת זהויות :  GND: 4182430-1 
רביעיית בנים מבצעים פירמידה
יחיעם

ערך זה עוסק בקיבוץ בגליל המערבי. אם התכוונתם לפירושים נוספים, ראו .
יְחִיעָם הוא קיבוץ מזרם הקיבוץ הארצי השומר הצעיר הנמצא בגליל המערבי, כ-12 ק"מ מזרחית לנהריה. הקיבוץ עלה לקרקע ב-27 בנובמבר 1946, והוא קרוי על שם יחיעם ויץ שהשתתף בפיצוץ גשר א-זיב בליל הגשרים ונפל בקרב יחד עם עוד 13 מחבריו. הקיבוץ בנוי למרגלות שרידי מבצר יחיעם, מבצר צלבני עתיק.
היסטוריה

בשנת 1936 רכשה הקרן הקיימת 3,349 דונם באזור מבצר יחיעם. הקיבוץ הוקם על ידי אנשי היישוב וניצולי שואה מהונגריה וממדינות נוספות באירופה, ונקרא בתחילה קיבוץ הסלע, על שמו של הגרעין הישראלי הראשון שהתיישב במקום ב-1946. חברי הקיבוץ התגוררו בראשית ימיו של הקיבוץ במבצר יחיעם.
חלק מחברי הקיבוץ, הנשים והילדים התגוררו בתחילה בקריית חיים, שהייתה בסיס האם של הקיבוץ.
היסטוריה > יחיעם במלחמת העצמאות

לפי תוכנית החלוקה מ-1947 הוחלט כי קיבוץ יחיעם יהיה בתחום המדינה הערבית.
במלחמת העצמאות ב-1948 היה יחיעם מנותק, לרוב בגלל הכפר הערבי אל-כברי שעמד על אם הדרך לקיבוץ. חברי הקבוץ המנותקים מאספקה שהתגוררו במבצר באותה עת, יצרו קשר עם נהריה הסמוכה ועם חבריהם בקריית חיים באמצעות יוני דואר, איתותי פנס בלילות ובקשר מורס. ב-20 בינואר 1948 תקפו כוחות של גדוד הירמוך השני מצבא ההצלה בפיקודו של אדיב שישקלי, יחד עם ערבים מקומיים, את יחיעם. ההתקפה נהדפה. בבוקר אותו יום יצא משוריין נוטרים מנהריה ליחיעם, ובו 11 נוטרים. בדרכו נתקל במחסומים ואש חזקה ניתכה עליו. ארבעה מהנוטרים נהרגו ועוד ארבעה נפצעו, ושניים מהפצועים נפטרו בהמשך מפצעיהם.
היסטוריה > יחיעם במלחמת העצמאות > שיירת יחיעם

ב־27 במרץ 1948 יצאה שיירת אספקה של חטיבת כרמלי מנהריה ליחיעם. השיירה מנתה 90 לוחמים ונהגים, . באמצע הדרך הוצב לה מארב מבעוד מועד על ידי אנשי הכפר אל-כברי הסמוך. 46 מהלוחמים נהרגו. אובדן השיירה הביא לניתוק שלם של האספקה ליחיעם בדרך היבשה. בזמן הניתוק קבל יחיעם אספקה בדרך האוויר, אך זו הגיעה בצמצום ותוך שיבושים רבים. כן נקנתה כמות מסוימת של אספקה מערביי הסביבה.
עם כיבוש הגליל המערבי במבצע בן עמי באמצע מאי 1948, נפרץ חלקית המצור על יחיעם. בכל זאת, מצבו היה רופף, והדרכים אליו לא בטוחות, עד מבצע דקל. עד מבצע חירם, בו נכבשה תרשיחא, היה יחיעם יישוב חזית, אשר ספג ירי ואבדות.
היסטוריה > לאחר המלחמה

לאחר מלחמת העצמאות, בשנות החמישים הראשונות, החלו חברי יחיעם לעבד את האדמה ולהכשיר את הקרקע לבניית בתיהם. ענפי המשק הראשונים היו גן ירק, כרם, מטע תפוחים, מת"ק - מפעל לייצור ממתקים, "מיטייה" - מפעל לייצור מיטות סוכנות, גידולי טבק, דיר חזירים, לול, בריכות דיג, גידולי שדה, רפת, בקר, בננות ופרדס.
אל המייסדים הצטרפו עם השנים גרעיני נח"ל ממקומות שונים בישראל, כמו גם בוגרי קיני השומר הצעיר מקובה, צרפת, קולומביה, מקסיקו, ונצואלה, אורוגוואי וארגנטינה, וחברים נוספים שקלט הקיבוץ במרוצת השנים. בשנת 1968 הוקם מפעל הבשר הכשר, "מעדני יחיעם", המייצר מעדני בשר, וכן נקניקים ונקניקיות ומשמש כמקור ההכנסה העיקרי של הקיבוץ עד היום.
הקיבוץ בשנות האלפיים

בקיבוץ קיימת חקלאות ענפה הכוללת גידולי שדה, לול פטימים, בננות, אבוקדו, מטע אנונה, ו"יבולי הקורן" - חווה הידרופונית לגידולי פירות וירקות.
בחיפוש אחרי מקורות הכנסה נוספים, ניצל הקיבוץ את משאביו הטבעיים והקים בתחילת שנות התשעים את "טבע ביחיעם" - בית הארחה גדול המושתת על סגנון צלבני למרגלות מבצר יחיעם.
אוכלוסיית הקיבוץ מונה נכון לסוף שנת 2023 841 איש, מתוכם כ-150 חברים. ילדי הקיבוץ מתחנכים בבית הספר היסודי מעיינות בקיבוץ כברי, בית הספר היסודי נטעים בקיבוץ בית העמק ובתיכון ב"בית חינוך אופק" שבקיבוץ עברון.
בשנת 2018 הוקמה בקיבוץ מכינה קדם צבאית למנהיגות ישראלית - "מכינת רעות" בהנהלתו של דן ורדי ובשיתוף התנועה הקיבוצית ותנועת החלוץ. המכינה מונה כ-40 חניכים שמתגוררים ומתנדבים בקיבוץ ודואגים לפעילויות לכלל אוכלוסיית המקום. בין הפרויקטים שנעשו בקיבוץ היו פתיחת המרכזון לגילאי ד-ו, פתיחת מקלט מוזיקה, קישוט תחנת האוטובוס והפיכתה לתחנה שמחה וצבעונית.
בני קיבוץ ידועים

קטגוריה:יחיעם: אישים
ראו גם

אתר ההנצחה לשיירת יחיעם
יחיעם (הווי בקיבוץ)
לקריאה נוספת

צדוק אשל (עורך), חטיבת כרמלי במלחמת הקוממיות: הוצאת מערכות, 1973
יעל נאמן, היינו העתיד, אחוזת בית, 2011
ישראל גרנית ודן יהב, התיישבות במלחמה - יישובים שעמדו, פונו, או נפלו במלחמת העצמאות 1948, 2015
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף אוגוסט 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  גבעת המשוריין, באתר קק"ל
| --- | --- |
בקרת זהויות :  NLI: 987007562271305171  LCCN: n83001491  VIAF: 148955806   WorldCat (עם VIAF): 148955806 
עמדת פיקוד של צה"ל ממלחמת העצמאות במתחם מבצר יחיעם
מטוס מצניח אספקה ליחיעם, 1948
בול שהונפק לכבוד יום העצמאות השישי של מדינת ישראל בשנת 1954 ומתאר את אתר הקרב ביחיעם
ארתור פן

| --- | --- |

ארתור פן
 לידה:  27 בספטמבר 1922 פילדלפיה, ארצות הברית 
 פטירה:  28 בספטמבר 2010 (בגיל 88) מנהטן, ארצות הברית 
 מדינה:  ארצות הברית 
 מקום לימודים:  בלאק מאונטיין קולג' 
 צאצאים:  מת'יו פן 
 פרסים והוקרה:  פרס טוני לבמאי הטוב ביותר למחזה (1960)  דוב הזהב של כבוד (2007) 
 פרופיל ב-IMDb
 
ארתור פֶּן (באנגלית: Arthur Hiller Penn;‏ 27 בספטמבר 1922 - 28 בספטמבר 2010) היה במאי קולנוע ומפיק קולנוע יהודי-אמריקאי, שהגיע לשיאו בסדרת סרטים שנוצרו החל מסוף שנות ה-60, ובמהלך שנות ה-70, ובהם "בוני וקלייד", "איש קטן גדול", "המסעדה של אליס" ו"ג'ורג'יה". פן יצר קולנוע אפי, פוליטי ומודע לעצמו, ושיקף נאמנה את רוח הזמן, את תרבות הנגד ואת הקונפליקטים החברתיים והתרבותיים של ארצות הברית בשנות ה-60 וה-70. ב-1960 זכה בפרס טוני.
ילדות ונעורים

ארתור פן נולד בפילדלפיה למשפחה מהמעמד הבינוני. אביו הארי היה שען, ואמו סוניה (לבית גרינברג) הייתה אחות. אחיו הגדול היה הצלם המפורסם אירווינג פן. אביו הכשיר את פן להמשיך במקצועו, אך פן נמשך מילדותו למשחק ולתיאטרון. לאחר שגויס למלחמת העולם השנייה הקים קבוצת תיאטרון במקום בו הוצב. לאחר שחרורו למד במוסדות שונים בניסיון לפתח קריירה כשחקן תיאטרון. בין היתר למד בסניף לוס אנג'לס של "אולפן השחקנים", שם למד את "השיטה", שיטת משחק המושפעת מתורתו של קונסטנטין סטניסלבסקי.
בשנת 1955 נישא לשחקנית פגי מאורר, ולזוג נולדו בן ובת.
קריירה קולנועית מוקדמת

ב-1951 החל לעבוד בטלוויזיה, תחילה כמפיק וכתסריטאי, ולאחר מכן כבמאי. ב-1958 ביים כמה הצגות מצליחות בתיאטרון, ובשנה זו ביים את סרטו הראשון, "יד שמאל הנוקמת", מערבון על אודות בילי הנער בכיכובו של פול ניומן. בסרט זה ניכרה עדיין השפעת "השיטה". המערבון השגרתי הפך למעשה להתבוננות פסיכולוגית באישיות הגיבורים ובמניעיהם, והציג את בילי הנער כבן עשרה הלוקה בבעיות הסתגלות. נאמר כי התפקיד היה מיועד במקור לג'יימס דין, ורק לאחר מכן נמסר לניומן. הסרט לא זכה להצלחה רבה, ופן המשיך את עבודתו כבמאי תיאטרון מצליח.
ב-1962 שב לביים סרטי קולנוע, וביים את הסרט "עושת הנפלאות", סיפורה של הלן קלר. יצירה זו נשאה אופי דרמטי ונוגע ללב (היו כמה ביקורות מאוחרות שגרסו כי אף הרחיקה לכת ברגשנותה), וזיכה את כוכבותיו, אן בנקרופט ופטי דיוק, בפרס אוסקר, ואת פן עצמו כמו גם את התסריטאי ויליאם גיבסון במועמדות לאוסקר.
ההצלחה של "עושת הנפלאות" אפשרה לפן חירות יצירה גדולה יותר בסרטו הבא "מיקי אחד ("Mickey One")‏ (1965) - סרט הזוי על קומיקאי סטנד-אפ (וורן בייטי) הנרדף על ידי כוחות רשע עלומים. הניסיון האמנותי להלך בגדולות הסתיים בכישלון. הצופים והמבקרים לא הבינו את כוונתיו של פן שהתבטאו בצילום ובעריכה בהשראת הגל החדש הצרפתי. יש הטוענים כי הסרט הקדים את זמנו, וכי היה חלוץ של גל סרטי הפרנויה משנות ה-70, בנוסח "המעקב" (Parallax View) של אלן ג'יי פאקולה, אף הוא בכיכובו של ביטי.
סרטו הבא של פן היה "רדיפה" (1966), מותחן המתרחש בעיירה דרומית מושחתת ביום בו חוזר אליה אסיר נמלט בן העיירה (רוברט רדפורד). אמנם הסרט לא זכה להצלחה רבה, אך נכללו בו תבניות מבשרות לסרטים המצליחים הבאים של פן: רוחב היריעה הקולנועי, עיסוק בבעיות הזמן והמקום, כגון גזענות ושחיתות, ובמיוחד העיסוק החוזר באלימות. הסרט זכור בזכות הסצנה שבה השריף ההגון (מרלון ברנדו באחד מתפקידיו המזוכיסטים ביותר מאז "חופי הכרך"), נבגד על ידי אנשי העיירה המושחתים ומוכה כמעט עד מוות.
קריירה מאוחרת

גם לאחר "ג'ורג'יה" המשיך פן לביים. "מטרה" (1985), שבו כיכבו מאט דילון וג'ין הקמן, היה סרט מתח יעיל אך שגרתי למדי. זהו סיפורו של מרגל שאשתו נחטפה, והוא נעזר בבנו כדי למצוא אותה. ב-1987 יצר את "Dead of Winter" - סרט אימה שניסה לחקות את סגנונו של אלפרד היצ'קוק. ב-1989 יצר סאטירה הומוריסטית ושמה "Penn & Teller get killed", על קוסם המכריז בשידור חי בטלוויזיה כי הוא רוצה שהצופים ינסו להורגו, והיו בה כמה פיתולי עלילה בלתי צפויים.
לאחר סרט זה חדל פן מלביים לקולנוע. הוא התרכז בעשייה טלוויזיונית, יצר דרמות וסרטי טלוויזיה ונמנה עם מפיקי הסדרה "חוק וסדר".
ב-28 בספטמבר 2010, יום לאחר יום הולדתו ה-88, נפטר פן מאי ספיקת לב בביתו במנהטן, ניו יורק.
כרזת הסרט "המסעדה של אליס" מאת ארתור פן - דוגמה לקולנוע הפוליטי והפיוטי, המודע לעצמו ולזמנו והמייצג נאמנה את תרבות הנגד של שנות ה-60, שעמדה בבסיס יצירתו של פן בין "בוני וקלייד" ל"ג'ורג'יה"
הלדר פריירה

הלדר ז'וזה קסטרו פריירה (בפורטוגזית: Hélder José Castro Ferreira; נולד ב-5 באפריל 1997 בפאפה שבפורטוגל) הוא כדורגלן פורטוגזי המשחק בעמדת הקשר הכנף בקבוצת פאסוש די פריירה מליגת העל הפורטוגלית.
קריירת מועדונים

פריירה גדל במחלקות הנוער של פאפה, ויטוריה דה גימארייש, בנפיקה ליסבון וסנדיננסש. בשנת 2015 החל לשחק בוויטוריה דה גימארייש ב', קבוצת המילואים של ויטוריה דה גימארייש, במסגרת הליגה הפורטוגלית השנייה. ב-5 באוגוסט 2017 ערך את הופעת הבכורה שלו בקבוצה הבוגרת של המועדון, בהפסד 3-1 לבנפיקה ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגת העל הפורטוגלית, בניצחון 3-2 על צ'אווס במסגרת המחזור הראשון לעונת 2017/2018. ב-11 בדצמבר הבקיע את שערו היחיד במדי הקבוצה, בניצחון 1-0 על פיירנסה במסגרת המחזור ה-14 בליגה. בסך הכל ערך פריירה 14 הופעות ליגה במדי המועדון.
ב-27 ביוני 2019 חתם פריירה על חוזה לשלוש עונות בפאסוש די פריירה מליגת העל הפורטוגלית. ב-18 באוגוסט ערך את הופעת הבכורה שלו במועדון, בהפסד 1-0 לסנטה קלרה במסגרת המחזור השני לעונת 2019/2020. ב-8 בדצמבר הבקיע את שער הבכורה שלו במועדון, בהפסד 3-2 לוויטוריה סטובל במסגרת המחזור ה-13 בליגה. בסך הכל ערך פריירה 97 הופעות ליגה במדי המועדון בשלוש העונות הראשונות שלו, והבקיע בהן תשעה שערים.
הערות שוליים

↑  Paços contrata Hélder Ferreira ao Vitória de Guimarães באתר Diário de Notícias, ‏ 27 ביוני 2019 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלדר פריירה".
אוור מביל

אוור מביל (באנגלית: Awer Bul Mabil; נולד ב-15 בספטמבר 1995) הוא כדורגלן אוסטרלי המשחק בעמדת הקיצוני בגראסהופרס ציריך.
קריירת מועדונים

מביל נולד בקאקומה שבקניה להורים פליטים מדרום סודן ובגיל 10 עבר עם משפחתו לאדלייד שבאוסטרליה. באדלייד התחיל לשחק כדורגל בקבוצות כדורגל מקומיות. בשנת 2012 הצטרף לקמפבלטאון סיטי מהליגה השנייה. כאשר היה בן 17 הצטרף למחלקת הנוער של הקבוצה הבכירה בעיר אדלייד יונייטד. ב-11 בינואר 2013 ערך את הופעת הבכורה שלו בקבוצה הבוגרת במשחק הליגה נגד פרת' גלורי. בהפסד 2-1 לוולינגטון פיניקס הבקיע את שער הבכורה שלו בקבוצה.
ביולי 2015 מביל חתם במיטיולן מליגת העל הדנית תמורת 1.3 מיליון דולר אוסטרלי. ב-16 באוקטובר 2015 ערך את הופעת הבכורה שלו בקבוצה במשחק הליגה נגד ראנר. ב-22 באוקטובר 2015 מביל ערך את הופעת הבכורה שלו בזירה האירופית במשחק נגד נאפולי במסגרת שלב הבתים של הליגה האירופית.
באוגוסט 2016 הושאל לאסביירג על מנת לצבור דקות משחק. ביולי 2017 הושאל לפאסוש די פריירה מליגת העל הפורטוגלית.
בקיץ 2018 חזר למיטיולן. ב-11 בנובמבר 2018 כבש צמד בניצחון 0-5 נגד ויילה בולדקלוב.
בפברואר 2022 סירב להאריך את חוזהו בקבוצה והושאל לקסימפאשה מליגת העל הטורקית.
בקיץ 2022 חתם לארבע עונות בקדיס מליגת העל הספרדית.
ב-4 בינואר 2023 הושאל לספרטה פראג מליגת העל הצ'כית עד לסיום העונה.
ב-21 באוגוסט 2023 מביל חתם בגראסהופרס ציריך מליגת העל השווייצרית.
קריירה בינלאומית

במרץ 2014 מביל קיבל את האישור לשחק עבור אוסטרליה ושיחק בנבחרות הצעירות של המדינה.
ב-16 באוקטובר 2018 ערך את הופעת הבכורה שלו בנבחרת הבוגרת במשחק ידידות נגד כוויית וכבש את שער הבכורה שלו בנבחרת. המשחק נגמר בניצחון 0-4 לאוסטרליה. ב-13 ביוני 2022 כבש את הפנדל האחרון עבור אוסטרליה במשחק פלייאוף העלייה למונדיאל 2022 נגד פרו. מביל אף נכלל בסגל הנבחרת הסופי לקראת המונדיאל.
תארים

גביע אוסטרליה: 2014
ליגת העל הדנית: 2019/2020
הגביע הדני: 2018/2019
כדורגלן השנה בליגת הנוער האוסטרלית: 2012/2013
כדורגלן השנה בגביע אוסטרליה עד גיל 20: 2014
פלה (1991)

ג'ודילסון ממאדו טונקארה גומש הידוע בכינויו פלה (בפורטוגזית: Judilson Mamadu Tuncará Gomes; נולד ב-29 בספטמבר 1991) הוא כדורגלן מגינאה ביסאו המשחק בפמליקאו ובנבחרת גינאה ביסאו.
קריירת מועדונים

פלה נולד אגואלווה-קאסם שבפורטוגל להורים שמוצאם גינאה ביסאו. פלה התחיל את הקריירה שלו במחלקת הנוער של בלננסש. ב-11 בינואר 2009 פלה ערך את הופעת הבכורה שלו בקבוצה הבוגרת בניצחון 0–1 נגד ריו אבה.
ב-4 בינואר 2011 פלה חתם בגנואה מהסרייה א' ושיחק בקבוצה הצעירה של המועדון. ב-30 באוגוסט 2011 הצטרף למילאן והצטרף לקבוצת המילואים.
ב-31 ביולי 2012 פלה הושאל לארסנל קייב מליגת העל האוקראינית. עונה לאחר מכן, הושאל לאולהאננסה. בקיץ 2014 הושאל לבלננסש. ב-18 בינואר 2015 הבקיע את שער הבכורה שלו בקריירה בניצחון 0–2 נגד ז'יל ויסנטה.
בקיץ 2015 פלה חתם בבנפיקה ליסבון והושאל מיידית לפאסוש די פריירה. ב-31 בינואר 2017 הושאל לפיירנסה.
ב-29 ביוני 2017 פלה חתם לחמש שנים בריו אבה. בעונת 2017/2018, פלה כבש 7 שערים ב-31 משחקים.
ביולי 2018 פלה חתם במונקו מליגת העל הצרפתית תמורת 10 מיליון אירו. ב-28 בספטמבר פלה ערך את הופעת הבכורה שלו בהפסד 0–2 לסנט אטיין.
ב-31 בינואר 2019 פלה הושאל לנוטינגהאם פורסט עד לסיום העונה.
ב-6 באוגוסט 2019 הושאל לרדינג.
ב-29 בספטמבר 2020, פלה הושאל לריו אבה.
קריירה בינלאומית

בצעירותו, פלה שיחק בנבחרת הנוער של פורטוגל והשתתף עימה באליפות אירופה בכדורגל עד גיל 19 בשנת 2010 ושנה לאחר מכן בגביע העולם בכדורגל עד גיל 20.
בשנת 2017 עבר לייצג את גינאה ביסאו, ארץ מוצאם של הוריו. ב-10 ביוני 2017, פלה ערך את הופעת הבכורה שלו בנבחרת בניצחון 0–1 נגד נמיביה.
בית פג'אר

| --- | --- |

 טריטוריה:  הרשות הפלסטינית הרשות הפלסטינית
 נפה:  בית לחם
 גובה:  860 מטרים
 אוכלוסייה:  ‏
  ‑ בעיירה:  13,849 (2016)
 קואורדינטות:  31°37′29″N 35°09′20″E﻿ / ﻿31.624730555556°N 35.155608333333°E﻿ / 31.624730555556; 35.155608333333 
 אזור זמן:  UTC +2
  מפת מיקום  מפה מפורטת   (למפת הרי ירושלים מוגדלת) בית פג'אר(למפת הרי ירושלים רגילה) בית פג'אר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית פג'אר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום בית פג'אר  he tabBackground:;tabBorder:#aaa;defaultTab:0;
 
בֵּית פַגַּ֫'אר (בערבית: بيت فجّار) היא עיירה בנפת בית לחם של הרשות הפלסטינית, השוכנת במרחק של עשרה קילומטר מדרום לבית לחם ומונה על-פי הערכה כ-13,800 תושבים (נכון ל-2016).
היסטוריה

בסקר ארכאולוגי שנערך בבית פג'אר לא נתגלו כלל שרידים קדומים. למעט קבר מקמרים שזוהה בשנת 1934 על ידי מחלקת העתיקות המנדטורית
היסטוריה > התקופה העותמאנית

אדוארד רובינסון, חוקר ארץ ישראל במאה ה-19, תיעד את העיירה במסעותיו באזור בשנת 1838. בית פג'אר היו בעיקרו אזור חקלאי עד המאה ה-19, כאשר הפך בהדרגה ליישוב עירוני. התושבים היו צאצאיהם של נוודים למחצה מן החורן. על פי תושבי הכפר, הם באו מבית לחם, והתיישבו בבית פג'אר בשנת 1784.
החוקר צרפתי ויקטור גרן ביקר בכפר ב-1863, ותיאר אותו כ"כפר על ראש גבעה טרשית, עם טרסות שיוצרו מאבנים מסותתות מעשי ידי אדם. במורד הגבעה נתקלתי בקבר עתיק חצוב בסלע והכפריים עדיין קברו מתיהם בקברים חצובים כאלו. בכפר חיו כ-400 אנשים". ברשימת כפרים עות'מאנית מ-1870 נרשם שבכפר יש 27 בתים ו-81 תושבים, אם כי הרשימה כללה רק את הגברים בכפר. ב-1883, ב"סקר ארץ ישראל המערבית" של הקרן לחקר ארץ ישראל, תוארה בית פג'אר כ"כפר קטן שעמד גבוה מאוד על רכס. מקבל את מימיו ממעיינות ובארות ואדי אל-ערוב".
היסטוריה > בתקופת המנדט הבריטי

בתקופת המנדט הבריטי, בשנים 1920–1940, בית פג'אר שימש כנקודת תצפית על אזור בית לחם–חברון.
במפקד אוכלוסין מ-1922 שנערך על ידי המנדט הבריטי אוכלוסיית בית פג'אר מנתה 766 תושבים, כולם מוסלמים. במפקד 1931 אוכלוסיית בית פג'אר מנתה 1,043, עדיין כולם מוסלמים, ב-258 בתים. בשנת 1945 אוכלוסיית בית פג'אר מנתה 1,480 תושבים, אשר בבעלותם 17,292 דונם של קרקע, על פי סקר שטחים ואוכלוסיות רשמי.
היסטוריה > לאחר 1967

מאז מלחמת ששת הימים ב-1967, בית פג'אר נמצאת תחת שלטון ישראלי. האוכלוסייה במפקד 1967 שנערך על ידי הרשויות הישראליות מנתה 2,474 נפש. בשנת 1995 עברה השליטה לידי הרשות הפלסטינית ("שטח B").
ב-4 באוקטובר 2010 שפכו מציתים נפט והציתו שטיחים במסגד בבית פג'אר. כמו כן הושארו הכתובות "תג מחיר" ו"נקמה" וכן מגן דוד עם הספרה 18 – אולי רמז לפינוי המאחז גבעה 18 הסמוכה לקריית ארבע.
ב-30 באוקטובר 2015 דיווח משרד הבריאות הפלסטיני כי ילד בן 8 חודשים מבית פג'אר מת משאיפת גז מדמיע שנורה על ידי צה"ל.
בכפר קיימת מחצבה בלתי חוקית מאז 2002. החל מ-2010 הוגשו עתירות נגד המחצבה, ובעקבותיהן המדינה התחייבה לבית המשפט שתהרוס את המחצבה. ההריסה לא בוצעה, ובאוגוסט 2022 פורסם כי המחצבה פגעה בכמה מאות מטרים של שמורה ארכאולוגית אמת הערוב, והוגשה עתירה שלישית בנושא.
כלכלה

ענפי הכלכלה העיקריים הם חקלאות ותעשיית האבן. בית פג'אר היא אחד המרכזים העיקריים של ייצור אבן ירושלמית ברשות הפלסטינית. כ-80% מכוח העבודה בה מועסק בתעשיית האבן, רובו באחד מ-150 המפעלים לעיבוד אבן או באחת מארבעים המחצבות באזור. רוב המפעלים לניסור אבן נמצאים בשטח B שבשליטה מנהלית פלסטינית, אולם המחצבות ממוקמות ברובן בשטח C, ולפיכך זקוקות להיתר ישראלי כדי לפעול.
הערות שוליים

1 2  "Localities in Bethlehem Governorate by Type of Locality and Population Estimates, 2007-2016". Palestinian Central Bureau of Statistics (PCBS). נבדק ב-11 בפברואר 2017. {{cite web}}:  (עזרה)
↑  משה כוכבי (ע), יהודה, שומרון וגולן: סקר ארכיאולוגי בשנת תשכ"ח, ירושלים: כרטא ירושלים, 1972, עמ' 48
↑  Robinson and Smith, 1841, vol 2, p.  183
↑  ירושלים וסביבותיה - רות קרק מיכל אורן-נורדהיים
↑  Beit Fajjar Town Profile
↑  Guérin, 1869, p. 301
↑  Socin, 1879, p. 154
↑  Conder and Kitchener, 1883, vol. 3, p. 303
↑  יוסי זילברמן, משה נוסבאום, ‏שני חשודים בהצתת המסגד בבית פאג'ר ליד חברון, באתר ‏מאקו‏, 14 ביולי 2011
↑  אליאור לוי ויואב זיתון, הפלסטינים: תינוק מת משאיפת גז, לוחם מג"ב ריסס גז מדמיע לעבר עיתונאי, באתר ynet, 30 באוקטובר 2015
↑  עדו בן פורת, הנופים שלנו הופכים לחצץ: המחצבה הפלסטינית בגוש עציון צמחה למימדי ענק - והמדינה מתעלמת, באתר ערוץ 7, ‏2022-08-28
↑   שרי בשי, ליהודים ולגרמנים מותר לחצוב, באתר הארץ, 21 במאי 2016
| Flag of Senegalיישובי נפת  בית לחם |
| --- | --- | --- |
| ערים |  בית לחם • בית ג'אלא • בית סאחור |  |
| מועצות מקומיות | בתיר • בית פג'אר • חוסאן • אל-ח'דר • נחאלין • תוקוע • עובידייה • זעתרה |  |
| כפרים | א-שוואוורה • אום סלמונה • אל-ולג'ה • אל-פורדיס • ארטאס • בית תעמר • ג'נאתא • ג'ובת א-דיב • ג'ודום • ג'ורת א-שמעה • דאר סלאח • הנדאזה • ואדי אל-עראיס • ואדי א-ניס • ואדי פוכין • חרבת בית זכריה • ח'רבת אל-דיר • מעסרה • מראח רבאח • ערב א-ראשידיה • אל-עסאכרה • אל-מניה • ג'בעה |  |
| מחנות פליטים | עאידה • דהיישה • אל-עזה (בית ג'יברין) |  |
נפות הרשות הפלסטינית
| --- | --- |
בקרת זהויות :  NLI: 987007582162805171
קאיקי

קאיקי דה סילבה צ'גאס (בפורטוגזית: Kayky da Silva Chagas; נולד ב-11 ביוני 2003 בריו דה ז'ניירו שבברזיל) הוא כדורגלן ברזילאי המשחק בעמדת קשר הכנף בקבוצת פאסוש די פריירה.
קריירת מועדונים > פלומיננסה

קאיקי נולד בריו דה ז'ניירו שבברזיל, ותחילה החל לשחק במועדון מקומי בשם מנגיירה, עד שעבר למחלקת הנוער של פלומיננסה. בשנת 2021 קודם קאיקי לסגל הקבוצה הבוגרת של המועדון. תחילה הוא שיחק עם הקבוצה באליפות ריו דה ז'ניירו, בה ערך 13 הופעות והבקיע שלושה שערים.
ב-23 באפריל 2021 הוא ערך את הופעת הבכורה שלו בגביע ליברטדורס, בתיקו 1-1 נגד ריבר פלייט במסגרת שלב הבתים לעונת 2021. ב-7 במאי הוא הבקיע את שער הבכורה שלו במפעל, בתיקו 1-1 נגד ג'וניור ברנקייה בשלב הבתים, והפך למבקיע הצעיר ביותר בתולדות המפעל. ב-30 במאי ערך את הופעת הבכורה שלו בליגת העל הברזילאית, בתיקו 0-0 נגד סאו פאולו במסגרת המחזור הראשון לעונת 2021.
קריירת מועדונים > מנצ'סטר סיטי

ב-23 באפריל 2021 חתם קאיקי על חוזה במנצ'סטר סיטי מהפרמייר ליג, שיחל בחודש ינואר 2022.
הערות שוליים

↑  Kayky: the Brazilian football prodigy on his way to Manchester City באתר הגרדיאן, 13 במאי 2021 (באנגלית)
↑  הפרסום בחשבון הטוויטר הרשמי של מנצ'סטר סיטי, 23 באפריל 2021 (באנגלית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאיקי".
לורנסו מלגארחו

לורנסו אנטוניו מלגארחו סאנאבריה (בספרדית: Lorenzo Antonio Melgarejo Sanabria; נולד ב-10 באוגוסט 1990) הוא כדורגלן פרגוואי המשחק בעמדת הקשר בליברטד.